7. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 102479/367 της 3/27 Μαρτ. 1954 Περί Κανονισμού λειτουργίας τηλεπικοινωνιακής Σχολής και Σχολείων χειριστών ΟΤΕ. Έχοντες υπ’ όψιν το άρθρ. 16 του δια του από 16.8.53 Β.Δ/τος κυρωθέντος Γενικού Κανονισμού Προσωπικού του Οργανισμού Τηλεπικοινωνιών της Ελλάδος, κατόπιν προτάσεως του Διοικητικού Συμβουλίου του Ο.Τ.Ε., εγκρίνομεν τον υπό του Διοικητικού Συμβουλίου του Ο.Τ.Ε. συνταχθέντα Κανονισμόν λειτουργίας της Τηλεπικοινωνιακής Σχολής και των Σχολείων χειριστών του Ο.Τ.Ε., συγκείμενον εξ άρθρων δέκα εννέα προσηρτημένον τη παρούση. (Ο ανωτέρω κανονισμός δεν εδημοσιεύθη εις την Ε.Κ.) Ετροποποιήθη δια της υπ’ αριθ. 1063 της 1 Ιουλ./13 Αυγ. 1968 αποφάσεως του Δ.Σ. του Ο.Τ.Ε. (ΦΕΚ Β΄ 386) και δια της υπ’ αριθ. 1081 της 22 Νοεμ./18 Δεκ. 1968 ομοίας (ΦΕΚ Β΄ 705). 